اندونزیده وولکان اوچون دیقت آلارمی یوکسلدیلیب
اندونزیدا سوندا بوغازیندا تسونامییه سبب اولان آناق کراکاتاو (کراکاتاونون اوشاغی) وولکانی اوچون نارینجی نارینجی سیگنا‌لی وئریلیب.
اندونزی وولکانولوژی و ژئولوژی فلاکت آزالتما مرکزی (PVMBG)، یانارداغدا وولکانیک فعاللیغین آرتماسی ایله باغلی دیقت آلارمی‌نین نارینجی (PVMBG) سویه‌یه یوکسلدیلدیگینی آچیقلاییب.
اندونزی وولکانولوژی و ژئولوژی فلاکت آزالتما مرکزی، وولکان کراترینی احاطه ائدن 5 کیلومترلیک ساحه‌ده فعالیت گؤسترممک خبردارلیغی ائتدی.
اندونزی انرژی و معدن قایناقلاری ناظیرلیگی‌نین ژئولوژی ایداره‌سی باش کاتیبی آنتونیوس راتمودو پوربو، هر 20 ثانیه‌ده بیر پارتلاییش باش وئرن وولکانین گونده‌لیک اورتالاما حسابلا 500 مین کوبمتر لاوا پوسکورتدوگونو ایفاده ائده‌رک، وولکان‌دان آیریلان بؤیوک کوتله‌نین بؤلگه‌نین ساحیل‌لرینی تأثیر ائدن تسونامییه سبب اولدوغونو آچیقلامیشدی.
داها اوّل ایکینجی سویه (Waspada) اوچون هیجان سیگنا‌لی وئریلن یانارداغدا، یول آیین‌دان بو یانا تئز-تئز پارتلاییش‌لار اولور.
سوماترا و یاوا آدا‌لاری آراسیندا یئر آلان سوندا بوغازیندا 22 دسامبردا میدانا گلن سونامی، بو آنا قدر 430 نفرین اؤلدوگو و 159 نفرین ده ایتکین اولدوغو آچیقلانمیشدی.
بؤلگه‌ده آناق کراکاتاو وولکانی‌نین جنوبوندا یئرلشن کراکاتاو آداسین‌داکی کراکاتاو وولکانیندا آوقوست 1883ده میدانا گلن پارتلاما‌لاردا 36 مین‌دن آرتیق اینسان اؤلموشدو.
پاسیفیک آتش چمبری" زلز‌له و وولکان قورشاغین‌داکی اندونزیده 130 آکتیو وولکان وار.
